Komisijos reglamentas (EB) Nr. 822/97
1997 m. gegužės 6 d.
iš dalies keičiantis Reglamentą (EEB) Nr. 2676/90, nustatantį Bendrijos vynų analizės metodus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1987 m. kovo 16 d. Tarybos reglamentą (EEB) Nr. 822/87 dėl bendro vyno rinkos organizavimo [1] su paskutiniais pakeitimais, padarytais Reglamentu (EB) Nr. 536/97 [2], ypač į jo 74 straipsnį,
kadangi Komisijos reglamento (EEB) Nr. 2676/90 [3] su paskutiniais pakeitimais, padarytais Reglamentu (EB) Nr. 69/96 [4], priede pateiktas šių analizės metodų aprašymas; kadangi buvo sukurtas deguonies izotopinio santykio 18O/16O vyno vandenyje analizės metodas ir remiantis tarptautiniu mastu pripažintas kriterijais patvirtintas jo galiojimas; kadangi šio metodo taikymas gali būti geresnis būdas vyno ir kitų vyno produktų autentiškumui patikrinti; kadangi šio naujo metodo aprašymą patvirtino Tarptautinė vynuogių auginimo ir vyno tarnyba; kadangi šį metodą reikėtų pridėti prie minėto reglamento;
kadangi šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Prie Reglamento (EEB) Nr. 2676/90 priedo pridedamas šio reglamento priede pateiktas 43 skyrius.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. gegužės 6 d.